Nie je pekné vytrvalo klamať, keď vás načapajú. Minister financií si túto cestu vybral, keď v rozhovore tvrdí, že úroky odložiť nemohli.
Len 2 otázky mám pre pána vraj ekonóma:
1) Nemecko, Rakúsko a Maďarsko neriskujú súdne spory?
2) Nemá vláda ústavnú väčšinu a teda väčšie práva meniť zákony v prospech štátu a jeho občanov? (A nevyhralo Slovensko pár arbitrážií, o ktorých mimochodom terajšia vládna koalícia vtedy vrieskala, že ich isto prehráme?)
Bankám na ich úroky nik nesiaha, odložia sa v čase. Rovnako, ako sa výrobcom odložil predaj vyrobeného tovaru, ktorý mal na sklade a aj to skladovanie ho niečo stálo. Jednoducho pán ekonóm, nechce diskriminovať, ale diskriminuje.
V článku je mnoho ďalších bludov, ktoré ani nemienim rozoberať. To už fakt radšej Sulík mal dostať ten flek.
P.S.
Toto je problém aj novinára, ktorý sa pýtal a nedal po takejto odpovedi doplňujúcu otázku. Len prijal blud a zapísal ho. Áno, novinár by mal podľa mňa najprv pracovať v nejakom odbore, aspoň 10 rokov, až následne by sa mal venovať novinárskej práci. Aby nekládol hlúpe otázky a vedel korigovať nezmysel či sprostú propagandu politika. Odbornosť má platiť nielen v štátnej správe, ale všade, v každom povolaní.